[{"text_idx": "#000000", "text": "Coginio\u2019n iach gyda chig coch"}, {"text_idx": "#000002", "text": "I ddathlu diwrnod santes y cariadon yng Nghymru, ar ddydd Sadwrn 25 Ionawr, mae Hybu Cig Cymru a Menter Moch Cymru yn cynnig y cyfle i gyplau ledled Cymru fwynhau Dydd Santes Dwynwen gyda\u2019i gilydd gyda phryd bwyd tri chwrs yn rhad ac am ddim sy\u2019n cyflwyno\u2019r cynnyrch gorau posibl."}, {"text_idx": "#000003", "text": "Bydd y digwyddiad hwn am un noson yn unig yn cael ei gynnal yn Pitch, Caerdydd, bwyty sy\u2019n ymfalchi\u0308o mewn bwyd Cymreig, a bydd pob cwrs ar y fwydlen yn cynnwys porc \u2013 hyd yn oed y pwdin!"}, {"text_idx": "#000006", "text": "\u201cMae\u2019r hyn rydym yn ei wneud yma yng Nghymru yn arbennig\u2013 ac mae hynny\u2019n cael ei amlygu yn ansawdd y cig; mae ein moch yn cael eu magu mewn cenfeiniau llai o faint, am gyfnod hirach, ac mae hyn yn cyfoethogi\u2019r blas.\u201d"}, {"text_idx": "#000008", "text": "\u201cGellir defnyddio porc mewn llawer o ffyrdd gwahanol hefyd, felly rydym wedi bod yn awyddus i sicrhau ei fod yn cael ei gynnig ym mhob cwrs yn ein digwyddiad sy\u2019n ymwneud a\u0302 dathlu\u2019r cig mwyaf blasus, o\u2019r ansawdd gorau sydd ar gael."}, {"text_idx": "#000009", "text": "\u201cByddwn yn dechrau gyda\u2019r cwrs cyntaf sef pa\u0302te\u0301 porc, pistasio a mango, bol porc wedi\u2019i rostio\u2019n araf gyda chrofen grimp \u2013 ac yna i orffen y noson, brownis bacwn a masarn.\u201d"}, {"text_idx": "#000012", "text": "\u201cRydym yn ymdrechu i wneud porc o Gymru yn ddewis amlwg gan fod Cymru yn cynhyrchu\u2019r porc mwyaf blasus o\u2019r ansawdd gorau sydd ar gael \u2013 ac mae\u2019r fwydlen sy\u2019n cael ei chynnig i ymwelwyr a\u0302 bwyty \u2018pop-up\u2019 Porc Blasus yn Pitch Caerdydd yn arddangos y dulliau arloesol sydd ar waith i sicrhau y gellir mwynhau\u2019r cig mewn amrywiaeth o ffyrdd gwahanol.\u201d"}, {"text_idx": "#000014", "text": "Fel rhan o\u2019r Wythnos Porc o Gymru eleni, roedd rhai o\u2019r ymwelwyr a\u0302\u2019r bwyty hefyd yn cael y cyfle i ymweld a\u0302 fferm ymlaen llaw, er mwyn cael profiad uniongyrchol o\u2019r broses ffermio a thechnegau sy\u2019n gwneud porc o Gymru yn gynnyrch\u2019o\u2019r fferm i\u2019r fforc\u2019 cynaliadwy."}, {"text_idx": "#000016", "text": "Mae gan aelodau\u2019r cyhoedd hyd at ddydd Sul, 19 Ionawri gael cyfle i ennill bwrdd ar eu cyfer hwy a\u2019u cariad ar Ddydd Santes Dwynwen drwy roi cynnig ar y gystadleuaeth ar ein tudalen Facebook."}]